ราคาน้ำมัน WTI ปรับลง 50 เซนต์เช้านี้ หลังพุ่งแรงรับคาดการณ์ IEA
ราคาน้ำมัน WTI ปรับลง 50 เซนต์เช้านี้ หลังพุ่งแรงรับคาดการณ์ IEA
23 ก.พ. 2559

ผู้สื่อข่าวรายงานว่า ราคาน้ำมัน WTI อ่อนแรงลงในการซื้อขายทางระบบอิเล็กทรอนิกในช่วงเช้านี้ เนื่องจากนักลงทุนเทขายทำกำไรหลังจากราคาพุ่งขึ้นอย่างแข็งแกร่งเมื่อคืนนี้ ซึ่งสะท้อนให้เห็นว่า นักลงทุนยังไม่มีความเชื่อมั่นว่าตลาดจะสามารถรักษาภาวะสมดุลได้ในระยะใกล้นี้
ทั้งนี้ เมื่อเวลาประมาณ 11.00 น.ตามเวลาไทยในวันนี้ สัญญาน้ำมันดิบ WTI ปรับตัวลง 50 เซนต์ แตะที่ 32.89 ดอลลาร์/บาร์เรล
ส่วนเมื่อคืนนี้ (22 ก.พ.) สัญญาน้ำมันดิบ WTI ส่งมอบเดือนมี.ค.ปิดพุ่งขึ้น 1.84 ดอลลาร์ หรือ 6.2% แตะที่ 31.48 ดอลลาร์/บาร์เรล หลังจากสำนักงานพลังงานสากล (IEA) คาดการณ์ว่า การผลิตน้ำมันจากชั้นหินดินดาน (shale oil) ของสหรัฐ จะปรับตัวลดลงทั้งในปีนี้และปีหน้า  IEA เปิดเผยในรายงาน “Medium-Term Oil Market Report” เมื่อวานนี้ โดย IEA คาดการณ์ว่า การผลิตน้ำมันจากชั้นหินดินดานของสหรัฐ จะปรับตัวลดลง 600,000 บาร์เรลต่อวัน ในปีนี้ และคาดว่าจะลดลงอีก 200,000 บาร์เรลต่อวันในปีหน้า